cyanic-selkie/wikianc huggingface dataset:
Պիետրո Ռոտարի
Պիետրո Անտոնիո Ռոտարի (Pietro Rotari, ), բարոկկոյի ժամանակաշրջանի իտալացի նկարիչ։ Ծնվելով Վերոնայում` նա ունեցել է պերիպատետիկ կարիերա, և մահացել է Սանկտ Պետերբուրգում, ուր նա մեկնել էր ռուսական պալատի համար նկարելու նպատակով։ Նրա` հիմնականում կանանց դիմանակները հայտնի են դարձել գեղեցիկ և իրական լինելու շնորհիվ։ Ռոտարիի աշխատանքները սահմանափակվել են հիմնականում արքայական դիմանկարներով, որոնք պատկանել են այնպիսի ազնվականների, ինչպիսիք են կայսրերը և պալատական կանայք։
Կենսագրություն
Նա ի սկզբանե եղել է Անտոնիո Բալեստրայի աշակերտը, բայց տեղափոխվել և ապրել է Վենետիկում 1725-1727 թվականներին։ Այնուհետև նա միացել է Ֆրենչեսկո Տրևիզանի ստուդիային Հռոմում (1728-1732 թվականներ)։ 1731-1734 թվականներին նա աշխատել է Ֆրանչեսկո Սոլիմենայի հետ Նեապոլում։ Այնուհետև նա վերադարձել է Վերոնա, որտեղ հիմնել է ստուդիա։ 1750 թվականին նա տեղափոխվել է Վիեննա։ 1756 թվականին նա հրավիրվել է Ռուսաստան կայսրուհի Ելիզավետա Պետրովնայի պալատի կողմից։ Այստեղից տեղափոխվել է Դրեզդեն և աշխատել է Լեհաստանի կայսր Օգոստոս Երրորդի պալատում։ Նա վերադարձել է Սանկտ Պետերբուրգ` աշխատելու Կատերինա Երկրորդի պալատում ։
Շատ պահանջված է եղել որպես դիմանկարիչ և նկարել է արքայական ընտանիքներին Դրեզդենում և Սանկտ Պետերբուրգում: Նա նաև նկարել է «Չորս նահատակներ» բազմակերպարային նկարը Վերոնայի Ospedale di San Giacomo եկեղեցու զոհասեղանների համար: Նաև նկարել է Սուրբ Ջիորջիոն գայթակղվում է կուռքերին զոհաբերություն մատուցելու համար նկարը համանուն եկեղեցու համար Ռեջո նել Էմիլիայում, և Ավետում նկարը Աննունցիատա եկեղեցու համար, Գուաստալայում  ։
Արտաքին հղումներ
Կատեգորիա:Իտալացի նկարիչներ
Վարդգես Գնունի
Վարդգես Ցոլակի Գնունի, մեխանիկոս, տեխնիկական գիտությունների դոկտոր (1986), պրոֆեսոր (2002)։
Կենսագրություն
1958 թվականին ավարտել է ԵՊԻ ֆիզիկա-մաթեմատիկական ֆակուլտետը։ 1958-1975 թվականներին եղել է ՀՀ ԳԱԱ Մեխանիկայի ինստիտուտի կրտսեր գիտական աշխատակից, ապա՝ ավագ գիտական աշխատակից։ 1970-1973 թվականներին՝ Խաչատուր Աբովյանի անվան Երևանի մանկավարժական ինստիտուտի Գորիսի մասնաճյուղի մաթեմատիկայի ֆակուլտետի դեկան։ 1975 թվականից՝ ԵՊՀ դասախոս։ 1975-1979 թվականներին՝ ՀՀ ԳԱԱ Մեխանիկայի ինստիտուտի փոխտնօրեն, 1979-1983 թվականներին՝ տնօրեն։ 1988-1991 թվականներին և 1997 թվականից՝ ՀՀ ԳԱԱ ակադեմիկոս-քարտուղարի տեղակալ։ 1991-1995 թվականներին եղել է ՀՀ բարձրագույն կրթության նախարար, 1995-1996 թվականներին՝ ՀՀ կրթության և գիտության նախարար։
Աշխատանքները վերաբերում են սալերի և թաղանթների կայունության, լավարկային նախագծման, բաղադրյալ նյութերից կառուցվածքների մեխանիկայի, թաղանթների դինամիկայի, ամրության հարցերին։ Մեխանիկայի մասին ավելի քան 100 աշխատությունների հեղինակ է ։
Ընտրյալ երկեր
Электронные каталоги РНБ
Ծանոթագրություններ
Կատեգորիա:Հայ պրոֆեսորներ Կատեգորիա:Հայ մեխանիկոսներ Կատեգորիա:Տեխնիկական գիտությունների դոկտորներ Կատեգորիա:ԵՊՀ դասախոսներ
Սերգեյ Կաշտելյան
Սերգեյ Անդրեյի Կաշտելյան, օրիգինալ ժանրի խորհրդային արտիստ, ռեժիսոր, մանկավարժ։ ՌԽՖՍՀ ժողովրդական արտիստ (1985) ։ ՌԽՖՍՀ արվեստի վաստակավոր գործիչ։
Կենսագրություն
Սերգեյ Կաշտելյանը ծնվել է Սանկտ Պետերբուրգի նահանգի Բորովիչի բնակավայրում։ Գեղարվեստական կրթություն ստացել է Մոսկվայի երաժշտական տեխնիկումում։ Կրկեսով տարված՝ 1930 թվականին տեղափոխվել է Կրկեսային արվեստի տեխնիկում՝ երաժշտական էքսցենտրիկայի մասնագիտությամբ, որն ավարտել է 1934 թվականին՝ տիրապետելով բազմաթիվ ժանրերի։
Դերասան, ռեժիսոր
1933 թվականին իր ուսանող գործընկեր Նիկոլայ Պավլովսկու հետ հրավիրվել է Մոսկվայի մյուզիք-հոլլ։ Գործընկերոջ հետ միասին («Օտտո և Կաստելյան» կեղծանունով) «Վարյետեյի արտիստները» ներկայացման համար ինքնուրույն պատրաստել են առանձին համար՝ հիմնված էքսցենտրիկ մնջախաղի, ակրոբատիկայի և բարդ կասկադյորական հնարքների վրա։ Յուրաքանչյուր հնարքի համար գտնվել է հոգեբանական հիմնավորում, որը համարը դարձրել է ավելի արդյունավետ և ծիծաղելի։ «Կրկեսի գմբեթի տակ» ներկայացման մեջ նրանք խաղացել են յուրահատուկ  գորգի դերը։ 1933 թվականին նկարահանվել են «Որախ տղաներ» ֆիլմում՝ բարդ հնարքներ կատարելով հայտնի տուրուդմփոցի տեսարանում։ Դուետը գործունեություն է ծավալել մինչև 1936 թվականը։
Մոսկվայի մյուզիկ-հոլլի փակվելուց հետո (1936) Կաշտելյանին հրավիրել են Սատիրայի թատրոնի թատերախումբ, որտեղ նա անցել է դերասանական և ռեժիսորական լուրջ դպրոց՝ դիտելով թատրոնի առաջատար գործիչների ներկայացումները ռեժիսոր Նիկոլայ Գորչակովի ղեկավարությամբ, ով Կաշտելյանին վստահել է փոքր դերեր և էքսցենտրիկ մնջախաղեր բեմադրելը։ 1938 թվականին փոխադրվել է էստրադա։ Կաշտելյանը Քաղաքացիական օդային նավատորմի վարչությանը կից ստեղծել է ջազ նվագախումբ, որտեղ դարձել է գեղարվեստական ղեկավար և գլխավոր դերասան։ «Ուրախ ժամ» ներկայացման մեջ (ռեժիսոր՝ Ֆեոդոր Կավերին) խաղացել է ոմն «Տամբովցի մարդու» դերը։ Սկզբում եղել է արվեստի լիակատար գիտակ, այնուհետև սկսել է ապշեցնել իր ակրոբատիկ տեխնիկայով և դաշնամուրային փայլուն կատարումներով։ Կաշտելյանի ստեղծագործականությունն անբաժանելի է դարձել երաժշտությունից և հաճախ որոշվել է դրանով։ Պատերազմի սկզբում ղեկավարել է «Բուկովինա» ջազ նվագախումբը։
Կիևը գրավելուց հետո (1943) Կաշտելյանը քաղաքում կազմակերպել է մանրապատումների հանրապետական թատրոն։ «Բեռլինի ճանապարհին» և «Սպասում ենք մեր հարազատներին» հաղորդումներում հանդես է եկել որպես դերասան և ռեժիսոր։ 1946 թվականին ղեկավարել է Լվովի ջազի պետական ջազային նվագախմբի նոր կազմը։ Որոշ ժամանակ նվագախմբի հետ աշխատել է թատերական ռեժիսոր Ֆեոդոր Կավերինը ։ 1948 թվականին Կաշտելյանը վերադարձել է Մոսկվա. ծանր հիվանդությունը չի թողել որ նրա դերասանական կարիերան շարունակվի։
Կրկեսային և էստրադային արվեստի պետական ուսումնարանի ռեժիսոր-մանկավարժ
1955 թվականին Կաշտելյանն անցել է մանկավարժական գործունեության։ Նա իր առջև խնդիր է դրել կրթել դերասանների, ովքեր ունակ են օրիգինալ ժանրի համարներ ստեղծել ոչ թե իրենց հարմարեցված պատահական երաժշտության հնարքների միջոցով, այլ խոսուն, արդյունավետ, հրապարակախոսական, ինչպես երգը կամ բանաստեղծությունը։ Կրկեսային և էստրադային արվեստի պետական ուսումնարանում աշխատելով ուսանողների հետ՝ Կաշտելյանը սկսել է մնջախաղը համատեղել էքսցենտրիկության, ակրոբատիկայի, առարկաների հետ խաղով, այդ գործողությունը համեմելով երաժշտության և աղմուկի էֆեկտներով։ Կաշտելյանի ինտուիցիան և տաղանդը չեն հիասթափեցրել արդեն առաջին համարներում (1950-1960-ականներ), որոնք ստեղծվել են Բորիս Ամարանտովի («Կե-լա-լա», «Ատոմշիկ»), Աիդա Չեռնովայի և Յուրի Մեդվեդևի համար («Սա չպետք է կրկնել»), Ա. Ժերոմսկու (« Թղթե զինվորիկը ») և շատ ուրիշների, որոնք առանձնացել են բովանդակության լրջությամբ, փոխաբերականությամբ, զգեստների և բեմական իրերի ճշգրիտ լուծմամբ, հայեցակարգի համապատասխանությամբ և կատարողական անհատականությամբ։ Անսպասելիորեն զուգակցվել են տարբեր տեխնիկական հնարքներ, առաջացրել են երաժշտական և տեսողական պատկերների անբաժանելիություն, ընդհանրացումը հասել է խորհրդանշական իմաստի։ Ժանրը ձեռք է բերել գեղարվեստական նոր որակ, ռեժիսուրայի այլ մակարդակ։ Այդ շրջանի Կաշտելյանի աշխատանքի յուրահատուկ արդյունք է դարձել Տագանկայի թատրոնի « Տասը օրեր, որոնք ցնցեցին աշխարհը » ներկայացումը (ռեժիսոր՝ Յուրի Լյուբիմով, 1964), որտեղ Կաստելյանը բեմադրել է մնջախաղի ինտերմեդիաներ և դրվագներ։ Կաշտելյանի օգտագործած հնարքներից շատերը (կրակ, վանդակաճաղեր, խաչեր և այլն) լրացրել են մնջախաղի զինանոցը և ստեղծել խորհրդային մնջախաղի նոր, փոխաբերական ուղղություն։
1960-1963 թվականներին Կաշտելյանը եղել է էստրադային արվեստի համառուսաստանյան ստեղծագործական արվեստանոցի ռեժիսորը։ 1960-1980 թվականներին նա դիմել է մի շարք թեմաների՝ քնարերգությանը Ս. Վլասովայի և Օ. Շկոլնիկովի «Մոխրոտը և  «Վաղանցիկություն», Ս. Կաբիգուժինայի և Ս. Շուկուրովի «Որքան գեղեցիկ է այս աշխարհը» և « Լուսնի Սոնատը», Ն. և Վ. Գրեչանենկոների «Բումերանգներ», Ի. Դագաևայի և Ա. Կարպենկոյի «Ծովը» ստեղծագործություններում։ Հումորով են հագեցած Ժերոմսկու «Մուլտը», Վ. Միկիտչենկոյի «Քմահաճ կիթառը», Բ. Օպլետաևի «Տյորկինը լոգարանում», Ա. և Ա. Գրիշչենկովների «Հոկեյի խաղադաշտում» ստեղծագործությունները։
Զաքո
Պատմություն
Գյուղը թուրքերի ձեռքով կողոպտվել և ավերվել է 1895 թվականի ջարդերի ժամանակ։
Սերգեյ Կաշտելյան
Կրկեսային և էստրադային արվեստի պետական ուսումնարանի ռեժիսոր-մանկավարժ
Բեմադրվել են նաև սպորտին նվիրված ներկայացումներ՝ օլիմպիական չեմպիոնուհի Լ. Պետրիկին նվիրված «Ռուսական գեղեցկություն», Ն. և Ա. Բալմոնտովներին նվիրված «Մարզիչը օլիմպիական հույս»։ Երաժշտական էքսցենտրիկության ժանրում Կաշտելյանը ստեղծել է Ե. և Վ. Տրոյանների «Երաժիշտը և թզուկը», Ն. Ստարոսելցևի «Էտյուդ բալալայկայով» ներկայացումներ։
Զաքո
Բնակչություն
Եղել է հայաբնակ գյուղ ։
Ծանոթագրություններ
Կատեգորիա:Արևմտյան Հայաստանի գյուղեր
Սերգեյ Կաշտելյան
Կրկեսային և էստրադային արվեստի պետական ուսումնարանի ռեժիսոր-մանկավարժ
Դեռևս 1968 թվականին Կաշտելյանը փորձել է ստեղծել ինքնատիպ ժանրի թատրոն՝ այդտեղ համախմբելով իր ուսանողներին։ Բայց թատրոնը երկար չի գոյատևել հիմնականում կազմակերպչական պատճառներով։ 1980 -ականներին կայացել են Կաշտելյանի մի քանի ստեղծագործական երեկոներ, որոնք պատկերացում են տվել նրա տաղանդի մասշտաբի, յուրաքանչյուր նոր ստեղծագործության անսպասելիության և տարբերության մասին։ Այդ երեկոների ծրագրերը պատկերացում են տվել այնպիսի հասկացության առաջացման մասին, ինչպիսին է Կաշտելյանի ռեժիսորական մեթոդը։ Նրա հետևորդներն են եղել Աիդա Չեռնովան, Ժերոմսկին, Կարպենկոն, ռեժիսորներ Վլադիսլավ Շպակը, Անատոլի Բոյկոն, Վալենտին Գնեուշևը։
Արտաքին հղումներ
Կատեգորիա:ՌԽՖՍՀ ժողովրդական արտիստներ Կատեգորիա:Ռուս մանկավարժներ Կատեգորիա:Խորհրդային մանկավարժներ Կատեգորիա:Ռուս ռեժիսորներ Կատեգորիա:Խորհրդային կինոռեժիսորներ Կատեգորիա:Ռուս դերասաններ Կատեգորիա:Խորհրդային դերասաններ Կատեգորիա:Բեմական կեղծանուններ
Ամուրի աստերոիդներ
Ամուրներ, կամ Ամուրի աստերոիդներ Երկրին մոտեցող աստերոիդների խումբ է։ Ի տարբերություն Ապոլոնների և Ատենների, որոնք անվանվում են խմբի առաջին հայտնաբերված աստերոիդի անունով, Ամուրները անվանված են խմբի նարկայացուցիչներից մեկի՝ (1221) Ամուրի անունով։
Այս պահին (2012 թվականի փետրվարի 25) հայտնի են 3276 Ամուրներ, որոնցից ավելին քան 600 ունեն հերթական համար, իսկ 60 անուններ ։ Խմբի ամենահայտնի ներկայացուցիչն է (433) Էրոս աստերոիդը, որը ուսումնասիրվել է NEAR Shoemaker տիեզերական սարքով ։
Ուղեծրային առանձնահատկությունները
Ամուրների խմբին են հատկացվում բոլոր այն աստերոիդները, որոնց մեծ կիսաառանցքը մեծ է 1,0 ա. մ.-ից և պերիհելին ընկած է 1,017-ից մինչև 1,3 ա. մ. միջակայքում ։ Չնայած այն հանգամանքին, որ Ամուրները չեն հատում Երկրի ուղեծիրը, Յուպիտեր և Մարս մոլորակների, կամ մեծ աստերոիդների ձգողության ուժերը կարող են փոփոխել Ամուրների ուղեծրերը մոտեցնելով նրանց Երկրին։
Ենթախմբեր
Ամուրի աստերոիդները կարելի է բաժանել չորս ենթախմբերի, կախված նրանց միջին հեռավորությունից Արեգակից։ Այս խմբի որոշ աստերոիդները, օրինակ՝ (15817) Լուչանոտեզին, չեն հատում Մարսի ուղեծիրը։ Սակայն Երկրի և Մարսի միջև ընկած ոչ բոլոր աստերոիդներն են համարվում Ամուրներ։ Այս ենթախմբի միայն մեկ աստերոիդ ունի սեփական անուն՝ (3552) Դոն Կիխոտ։ Այս ենթախմբի մեկ այլ աստերոիդ, 2007 VA85, հետաքրքիր ե նրանով, որ պտտվում է Արեգակի շուրջ Արեգակնային համակարգի մարմիների մեծամասնության հետ համեմատած հակառակ ուղղությամբ (2007 VA85 թեքված է խավարածրի հարթության նկատմամբ 132°-ով) ։
Սնեբերկա
Սնեբերկա (Снеберка), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Ամուրի աստերոիդներ
Ֆիզիկական առանձնահատկությունները
Ամուրները, ինչպես և մյուս Երկրին մոտեցող աստերոիդները, ունեն համեմատաբար փոքր չափեր։ Հայտնի են միայն չորս Ամուրի աստերոիդ, որոնց տրամագիծը մեծ է 10 կմ-ից։ Նրանցից ամենամեծը Գանիմեդն է, որի տրամագիծը կազմում է 32 կմ ։
Սնեբերկա
Բնակչությունը 2007 թվականին գրանցված տվյալներով կազմում էր 14 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Մոնաստիրշչինսկի շրջանի բնակավայրեր
Ամուրի աստերոիդներ
Ֆիզիկական առանձնահատկությունները
Չափերով երկրորդ Ամուրի աստերոիդն է Դոն Կիխոտ աստերոիդը, տրամագիծը մոտ 19 կմ, այն հանդիսանում է հայտնի աստերոիդների մեջ ամենամութերից մեկը, ալբեդոն մոտ 3% ։
Հետազոտությունները
1996 թվականին ՆԱՍԱ-ն արձակեց «NEAR Shoemaker» տիեզերական սարքը։ 2000 թվականի փետրվարի 14-ին սարքը դուրս եկավ Էրոսի ուղեծիր, դառնալով աստերոիդի աշխարհում առաջին արհեստական արբանյակը։ Մի քանի ամիս սարքը կատարում էր Էրոսի հետազոտություններ, իսկ 2000 թվականի դեկտեմբերից 35 կմ բարձրությունից սկսեց հետազոտել մակերևույթի քիմիական բաղադրությունը, օգտագործելով ռենտգենային և գամմա սպետրոմետրները։ Աշխատելով աստերոիդի ուղեծրում մոտ 1 տարի «NEAR Shoemaker»-ը վայրէջք կատարեց նրա մակերևույթին։ <br/ >Աստերոիդի ուղեծրում աշխատանքի ընթացքում սարքը ուղարկեց ավելի քան 160 հազար լոսանկարներ, կատարեց ավելի քան 11 միլիոն լազերային չափումներ, մակերևույթի ճշգրիտ ձևի պարզելու համար ։
Արտաքին հղումներ
Կատեգորիա:Աստերոիդներ Կատեգորիա:Աստերոիդների դասակարգում Կատեգորիա:Երկրին մոտեցող աստերոիդներ
Լե Գոն
Լե Գոն (Les Gonds) համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Սենտ շրջանում։ Մտնում է Սենտ Էստ կանտոնի կազմի մեջ։
Բնակչություն
Համայնքի բնակչությունը 2010 թվականին կազմում էր 1511 մարդ։
Արտաքին հղումներ
Կատեգորիա:Ֆրանսիայի համայնքներ
Տարկոյտայոլ (Զալազնայայի վտակ)
Տարկոյտայոլ (Таркойтаёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Զալազնայա գետի ձախ ափին՝ 14 կմ հեռավորության վրա։ Գետի երկարությունը կազմում է 18 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Կոպանի (գյուղ, Ջանկոյի շրջան)
2001 թվականի տվյալներով Կոպանի գյուղում բնակվում էր 75 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Ջանկոյի շրջանի բնակավայրեր Կատեգորիա:Ուկրաինայի գյուղեր
Արցախա-ամերիկյան հարաբերություններ
Արցախի Հանրապետությունը և Միացյալ Նահանգները պաշտոնական դիվանագիտական հարաբերություններ չունեն, քանի որ Միացյալ Նահանգները այն երկրների ճնշող մեծամասնության մեջ է, որը չի ճանաչում Արցախը որպես ինքնիշխան պետություն և փոխարենը ճանաչում է Արցախը որպես Ադրբեջանի մաս։ Չնայած պաշտոնական հարաբերությունների բացակայությանը, 1997 թվականի նոյեմբերից Արցախի Հանրապետությունը ներկայացուցչություն ունի Վաշինգտոնում ։
Պատմություն
1991-ից 1994 թվականներին, Լեռնային Ղարաբաղի տարածաշրջանում առաջին պատերազմից սկսած, եղել են շարունակական ականազերծման գործողության մի մասը, որը հիմնականում ֆինանսավորվել է Միացյալ Նահանգների Միջազգային զարգացման գործակալության (USAID) կողմից։ ԱՄՆ ՄԶԳ-ն սերտորեն համագործակցում է HALO Trust-ի՝ Մեծ Բրիտանիայում գործող ականազերծող ՀԿ-ի հետ, որը միակ միջազգային կազմակերպությունն է, որն իրականացնում է ականազերծում Լեռնային Ղարաբաղում ։ Նրանք 2000-2016 թվականներին ոչնչացրել են 180,858 փոքր զինամթերք, 48,572 միավոր «այլ պայթուցիկ նյութեր», 12,423 կասետային ռումբեր, 8,733 հակահետևակային ականներ և 2,584 հակատանկային ականներ ։ Մինչև 2018 թվականը նրանք մաքրել էին տարածքի ականապատ դաշտերի 88%-ը, նպատակ ունենալով մաքրել մնացածը մինչև 2020 թվականը։ Ստեփանակերտ և Շուշի հիմնական քաղաքները, ինչպես նաև հյուսիս-հարավ գլխավոր մայրուղին մաքրված են և անվտանգ են ճանապարհորդության համար։
2001 թվականի ապրիլին Հայաստանի, Ադրբեջանի, Ֆրանսիայի, Ռուսաստանի և Միացյալ Նահանգների ներկայացուցիչները հանդիպեցին Փարիզում և Քի Ուեսթում, Ֆլորիդա՝ լուծելու Լեռնային Ղարաբաղի շուրջ վեճը ։ Չնայած խոսակցություններին, որ կողմերը մոտ են լուծմանը, Ադրբեջանի իշխանությունները՝ ինչպես Հեյդար Ալիևի նախագահության ժամանակ, այնպես էլ 2003 թվականի հոկտեմբերի ընտրություններում նրա որդու՝ Իլհամ Ալիևի անդամակցությունից հետո, կտրականապես հերքել են, որ Փարիզում որևէ պայմանավորվածություն է ձեռք բերվել կամ Քի Ուեսթում։
Ճանաչում
ԱՄՆ կառավարության դաշնային մակարդակում Արցախի ճանաչում չկա, բայց ճանաչում կա նահանգային և տեղական մակարդակներում։ Տասը նահանգ, տասը քաղաք, Կալիֆորնիայի երեք շրջան, մեկ Նևադայի շրջան և չորս Նյու Ջերսի թաղամասեր 2021 թվականի դրությամբ ճանաչել են Արցախը որպես անկախ պետություն։
Ծանոթագրություններ
Կատեգորիա:Արցախի երկկողմ հարաբերություններ
Եղե՞լ է արդյոք Կարոտինը
«Եղե՞լ է արդյոք Կարոտինը» («А был ли Каротин?»), խորհրդային երկսերիանոց գեղարվեստական ֆիլմ, դետեկտիվ կատակերգություն ։ Ֆիլմը նկարահանվել է Ա. Լուկինի և Վ. Իշիմովի «Խաբուսիկ լռություն» («Обманчивая тишина») վեպի հիման վրա և պատմում է 1933 թվականին Անդրե Մարտիի անվան գործարանի սուզանավերի արտադրության արտադրամասում դիվերսիայի փորձի մասին։ Սյուժեի գծերից մեկի հիմքում իրականում տեղի ունեցած դեպք է («Կայսրուհի Մարիա» գծանավի խորտակումը)։
Սյուժե
1930-ականների սկիզբ։ Նիժնելիմանսկի խորհրդային նավաշինական գործարանում գաղտնի տեղեկատվության արտահոսք է հայտնաբերվել, տեղացի չեկիստներն չեն կարողանում գտնել մեղավորին։
Գիտնականի անվան տակ ժամանած լեգենդար չեկիստ Կարոտինը երկու օգնականների հետ սկսում է քանդել լրտեսական ֆաշիստական կազմակերպության դավադրության թելերը։ Նրա անփորձ, բայց ակտիվ տեղական օգնականները յուրացնում են հակահետախուզության աշխատանքի հիմունքները՝ ընկնելով մեկը մյուսից ծիծաղելի իրավիճակների մեջ։ Ի դեպ, եռյակը բացահայտում է ավելի քան տասնհինգ տարի գործող հետախուզական խումբը, որը, մասնավորապես, Առաջին համաշխարհային պատերազմի ժամանակ դիվերսիա է իրականացրել՝ ոչնչացնելով «Սուրբ Մարիա» գծանավը (նախատիպը՝ «Կայսրուհի Մարիա» գծանավ)։ Այնուամենայնիվ, Կարոտինը գտնում է թշնամուն՝ ի դեմս տեղական մարմինների ղեկավարի։
Ժամանակի ընթացքում պարզ է դառնում, որ ցարական գծանավի դեմ դիվերսիայի բացահայտումը խորհրդային հատուկ ծառայությունների մեծ հաղթանակն է, սակայն Կարոտինի անունը մոռացության է մատնվում։
Արտաքին հղումներ
Կատեգորիա:Խորհրդային ֆիլմեր Կատեգորիա:Ռուսերեն ֆիլմեր Կատեգորիա:«Մոսֆիլմ» ստուդիայի ֆիլմեր Կատեգորիա:1989 ֆիլմեր Կատեգորիա:Խորհրդային կինոկատակերգություններ Կատեգորիա:Ֆիլմեր, որոնց գործողությունները տեղի են ունենում 1930-ականներին
Կառավարություն
Կառավարություն, մարդկանց համակարգ կամ խումբ, որը կառավարում է կազմակերպված համայնքից մինչև պետություն։ Լայն սահմանմամբ՝ կառավարությունը բաղկացած է օրենսդիր, գործադիր և դատական մարմիններից։ Կառավարությունը քաղաքական կուրսի մշակման և իրագործման մեխանիզմ է։
Բոլոր տիպի կազմակերպություններին բնորոշ է կառավարումը, մինչդեռ կառավարություն ասելով նկատի են առնվում աշխարհի մոտ 200 անկախ ազգային կառավարությունները, ինչպես նաև դրանց ենթակա կազմակերպությունները ։
Պատմականորեն, կառավարության գերիշխող ձևերը 5-ն են՝ արիստոկրատիա, թիմոկրատիա, օլիգարխիա, դեմոկրատիա, տիրանիա։ Կառավարությունը, որը երբեմն կոչվում է նախարարների խորհուրդ կամ կաբինետ, ղեկավարում է վարչապետը (կանցլերը, նախարարների խորհրդի կամ կաբինետի նախագահը), իսկ երբեմն էլ՝ պետության ղեկավարը (օրինակ՝ ԱՄՆ֊ում՝ նախագահը)։ Կառավարության անդամները (նախարարներ, քարտուղարներ, պետքարտուղարներ և այլն) ղեկավարում են պետական կառավարման կենտրոնական գերատեսչությունները։ Կառավարությունը կարող է լինել միակուսակցական կամ կոալիցիոն։ Դաշնային պետություններում կան կենտրոնական (դաշնային) կառավարություն և դաշնության կազմի մեջ մտնող պետական կազմավորումների (նահանգ, մարզ) կառավարություններ։ Բազմաթիվ երկրներում կառավարությունը կազմում է խորհրդարանը կամ նշանակում է պետության գլուխը։ Գերմանիայում, Իռլանդիայում, Ճապոնիայում պետության գլուխը վարչապետն (կանցլեր) է նշանակում պառլամենտի ընտրած անձին։ Կառավարությունն իրավաբանորեն պատասխանատու և հաշվետու է պառլամենտի առջև։ Կառավարություն կազմելու կարգը, կազմն ու լիազորությունները սահմանվում են սահմանադրությամբ։ Կառավարման գործընթացը մեր արդի կյանքում գրավում է բացառիկ դեր։ Կառավարման շնորհիվ մենք համակարգում ենք մեր կյանքը, աշխատանքը, ընտանիքը, պետությունը։
Կառավարման ֆենոմենը հայտնի է դեռ նախամարդուն, կարելի է նշել, որ կառավարումը մարդկության տարիքին է, չնայած այն փաստին, որ որպես գիտություն տակավին երիտասարդ է։ Կառավարման գործընթացը համարվում է մարդկային հասարակության համակեցության կարևորագույն գործոններից, դեռևս մեր թվարկությունից առաջ, երբ մարդիկ ապրում էին համայնքներով, կառավարումը պետք էր ընդհանուր աշխատանքները կազմակերպելու և արդյունքները բաշխելու համար։ Կառավարման ներդրման շնորհիվ հին աշխարհի մի շարք երկրներում իրականացվել են մեծածավալ շինարարական աշխատանքներ, (օր․՝ եգիպտական բուրգերը), որոնք անհնարին կլիներ առանց աշխատանքների ընդհանուր կառավարման։ Կարելի է ասել, որ կառավարման զարգացման առաջնային փուլը սկսել է ցեղախմբերում։ Այս աշխատանքում ներկայացված է կառավարչական մտքի զարգացման փուլերը համաշխարհային արենայում, ինչպես նաև անդրադարձ է կատարվել հայ կառավարչական մտքի պատմությանը, մինչև մեր օրերը։ Դեռևս անտիկ ժամանակների մեծագույն փիլիսոփաները մտահոգվել են կառավարման գործընթացին վերաբերող հարցերով, կառավարման գիտության և պրակտիկայի զարգացման ասպարեզում մեծագույն ավանդ են ներդրել Սոկրատեսը, Քսենոփոնը, Պլատոնը, Արիստոտելը, պետական գործիչ Ալեքսանդր Մակեդոնացին (շտաբի գաղափարը)։ Պլատոնը առաջարկում էր իդեալական պետության գաղափարը՝ պետության գլխում տեսնելով փիլիսոփաներին, կամ գիտնականներին։
Սահմանումներ և ծագումնաբանությունը
Կառավարությունը պետության կամ հանրույթի կառավարման համակարգ է ։
Կառավարություն բառը ծագում է հունարեն κυβερνάω [kubernáo] բառից (նշանակում է վարել ղեկը․ Պլատոնի «Պետության նավը» աշխատության մեջ օգտագործված կապակցություն) ։
Կոլումբիական հանրագիտարանը կառավարությունը սահմանում է որպես «սոցիալական վերահսկողության համակարգ, երբ օրենքներ մշակելու և դրանք իրագործելու իրավունքը տրված է հասարակության առանձին խմբի» ։
Բոլոր տիպի կազմակերպություններին բնորոշ է կառավարումը, մինչդեռ կառավարություն ասելով նկատի են առնվում աշխարհի մոտ 200 անկախ ազգային կառավարությունները, ինչպես նաև դրանց ենթակա կազմակերպությունները ։
Ազգերի համագործակցությունը տալիս է կառավարության հասկացության նեղ սահմանում, ըստ որի վերջինս առնչվում է նախարարություններին (հավաքական գործադիր), ինչը մարդկանց հավաքական խումբ է, որը գործադիր իշխանություն է իրականացնում պետության տարածքում, կամ էլ կաբինետում։
Պատմություն
Գյուղատնտեսության և ջրային կառավարման ծրագրերը կատալիզատոր դարձան կառավարությունների զարգացման համար ։ Հազարամյակներ շարունակ, երբ հիմնականում տարածված էին որսորդությունը, հավաքչությունը և փոքրածավալ գյուղատնտեսությունը, մարդիկ ապրում էին փոքր, ոչ հիերարխիկ և ինքնաբավ համայնքներում։ Ցեղապետն ընտրվում էր տարբեր ծիսակատարությունների և փորձությունների միջոցով, շատ հաճախ նաև ցեղի ավագ անդամների կողմից։ Մարդկանց՝ հաղորդակցվելու կարողությունը թույլ տվեց բարձրացնել էֆեկտիվությունը գյուղատնտեսության ոլորտում, վերջինս էլ իր հերթին դրդեց մարդկանց ապրել մեծ խտությամբ։  Դեյվիդ Քրիստիանը բացատրում է, թե ինչպես վերոնշվածը հանգեցրեց օրենքներ և կառավարությունների ունեցող պետությունների ձևավորման ։
17-րդ դարի ավարտից սկսած կառավարության հանրապետական ձևերը սկսեցին գերակշռել։ Անգլիայի Փառահեղ հեղափոխությունը, Ամերիկյան հեղափոխությունը, Ֆրանսիական հեղափոխությունը նպաստեցին կառավարության ներկայացուցչական ձևերի առաջացմանը։ Խորհրդային Միությունը առաջինն էր, որ ուներ կոմունիստական կառավարություն։ Բեռլինի պատի քանդումից հետո լիբերալ դեմոկրատիան դարձավ կառավարության գերիշխող ձև ։
19-րդ և 20-րդ դարերում ազգային մակարդակում նկատվեց կառավարության չափերի և մասշտաբների նկատելի աճ։ Նշվածը ներառում է կորպորացիաների կարգավորում և բարեկեցության պետության զարգացում։
Կառավարությունների դասակարգումը
Քաղաքական գիտության շրջանակներում երկար ժամանակ փորձել են մշակել կառավարման համակարգերի տիպաբանություն և տաքսոնոմիա, քանի որ քաղաքական համակարգերի դասակարգումները ակնհայտ չեն ։ Ասվածը հատկապես կարևորվում է համեմատական քաղաքագիտության և միջազգային հարաբերությունների ոլորտում։
Մակերեսորեն, բոլոր կառավարություններն ունեն պաշտոնական ձև։ ԱՄՆ-ը սահմանադրական հանրապետություն է, մինչդեռ նախկին ԽՍՀՄ-ը՝ սոցիալիստական հանրապետություն։ Կոպշտայնը և Լիհբախը պնդում են, որ ռեժիմների դասակարգումը բարդ է ։ Օրինակ, ընտրությունները ընտրական դեմոկրատիայի բնորոշիչներն են, սակայն նախկին ԽՍՀՄ-ում ընտրությունները ազատ և արդար չէին և տեղի էին ունենում միակուսակցական համակարգ ունեցող պետությունում։ Վոլտերը պնդում էր, որ Սրբազան Հռոմեական կայսրը ոչ Սրբազան է, ոչ Հռոմեական, ոչ էլ կայսր ։ Իրենց պաշտոնապես «դեմոկրատական հանրապետություն» հռչակող շատ պետություններ ո՛չ դեմոկրատական են, ո՛չ էլ հանրապետություն․ դրանք դե ֆակտո բռնապետություններ են։ Կոմունիստական բռնապետությունները հակված են կիրառել այս տերմինը։ Օրինակ, Հյուսիսային Վիետնամի պաշտոնական անվանումն է «Վիետնամի Դեմոկրատական Հանրապետություն», Չինաստանինը՝ «Չինաստանի Ժողովրդական Հանրապետություն»։ Շատ դասակարգումներում դրանք չեն կարող համարվել դեմոկրատական։
Կառավարության ձևերի բնորոշումը նույնպես բարդ է, քանի որ մի շարք քաղաքական համակարգեր ձևավորվում են որպես սոցիալ-քաղաքական շարժումներ և այնուհետև նույնանուն կուսակցությունների կողմից վերածվում են կառավարությունների։
Այլ խնդիրներից են քաղաքական գաղափարախոսությունների և դրանց հետ կապված կառավարման ձևերի սահմանումների վերաբերյալ տարակարծությունները կամ կանխակալ մոտեցումները։ Օրինակ, կան էական տարբերություններ «պահպանողականություն» հասկացության ամերիկյան և այլ ազգերի ընկալումների միջև։ Ինչպես նշում է Ռիբուֆոն «այն, ինչ ամերիկացիները կոչում են կոնսերվատիզմ, մնացած ազգերի համար լիբերալիզմ է կամ նեոլիբերալիզմ» ։ 1950-ական թվականներից ի վեր կոնսերվատիզմը ԱՄՆ-ում կապված է Հանրապետական կուսակցության հետ։ Այնուամենայնիվ, սեգրագացիայի շրջանում շատ հարավային դեմոկրատներ պահպանողական էին, և նրանք կարևոր դեր էին խաղում 1937 -1963 թվականները Կոնգրեսում իշխող Պահպանողական կոալիցիայի մեջ ։
Սոցիալ-քաղաքական երկիմաստություն
Աշխարհի բոլոր պետությունները ղեկավարվում են կառավարման համակարգով, որն իր մեջ համախմբում է երեք կամ ավելի տնտեսական կամ քաղաքական բնութագրիչներ։ Ավելին, գործող կառավարությունների տիպերի և հատկանիշների մասին կարծիքները նույնպես տարբերվում են։ Նույնիսկ ամենալիբերալ ժողովրդավարությունները ինչ-որ չափով սահմանափակում են ընդդիմադիր քաղաքական ակտիվությունը, մինչդեռ բռնապետությունները մոբիլիզացնում են քաղաքացիներին։ Օրինակ, կան մոտեցումներ, որ ԱՄՆ-ում գործում է պլուտոկրատիա, ոչ թե դեմոկրատիա, քանի որ որոշ ամերիկյան ընտրողների կարծիքով քաղաքական գործողության կոմիտեները խեղաթյուրում են ընտրության արդյունքները ։
Կառավարության ձևեր
Կառավարությունների դասակարգման մեթոդներից մեկն այն է, թե ովքեր են կառավարում։ Դա կարող է լինել մեկ մարդ (ավտոկրատիա, ինչպիսիսին միապետությունն է), մարդկանց ընտրված խումբը (արիստոկրատիա), մարդիկ ամբողջությամբ (դեմոկատիա, ինչպես օրինակ հանրապետությունը)։
Արիստոտելը «Պոլիտիկա» աշխատությունում կառավարությունները բաժանել է երեք խմբի՝ միապետություն, արիստոկրատիա, դեմոկրատիա, որը հետագայում լայն տարածում գտավ։ Թոմաս Հոբսը «Լևիաթան» աշխատությունում ընդարձակում է այս դասակարգումը։
Ավտոկրատիա
Ավտոկրատիան կառավարության համակարգ է, որի դեպքում գերագույն իշխանությունը կենտրոնացված է մեկ մարդու ձեռքում, ում որոշումները ենթակա չեն ո՛չ արտաքին օրինական սահմանափակումների, ո՛չ էլ ժողովրդական վերահսկողության մեխանիզմների ազդեցության (բացի պետական հեղաշրջման կամ զանգվածային ապստամբության վտանգից) ։
Դեսպոտիզմը բացարձակ իշխանություն ունեցող սուբյեկտի կառավարումն է, ում որոշումները ենթակա չեն ո՛չ արտաքին օրինական սահմանափակումների, ո՛չ էլ ժողովրդական վերահսկողության մեխանիզմների ազդեցության (բացի ենթադրելի վտանգից)։ Սուբյեկտը կարող է լինել մեկ ինձ, ինչպես ավտոկրատիայի պարագայում, կամ խումբ, ինչպիսին օլիգարխիան է։
Միապետությունը կառավարության տեսակ է, երբ ընտանիքը կամ ընտանիքների խումբը ներկայացնում են ազգային ինքնությունը, իսկ իշխանությունը տրված է տվյալ ընտանիքի անհատներից մեկին, ով կոչվում է միապետ և կառավարում է թագավորությունը։ Միապետի և ընտանիքի անդամների իրական դերը կարող է լինել սիմվոլիկ (թագավորական հանրապետություն), մասնակի և սահմանափակ (սահմանադրական միապետություն), ամբողջությամբ դեսպոտիկ (բացարձակ միապետություն)։ Ավանդաբար, միապետի պաշտոնը ժառանգական է, սակայն կան նաև ընտրական միապետություններ։
Արիստոկրատիա
Արիստակրատիան (հունարեն ἀριστοκρατία aristokratía, «գերազանց», and κράτος «իշխանություն») կառավարության ձև է, որը իշխանությունը տալիս է փոքր, արտոնյալ դասակարգին ։
Օլիգարխիան կառավարում են ազդեցիկ մարդիկ, ովքեր ունեն ընդհանուր շահեր կամ ազգակցական կապեր։ Այս մարդիկ կարող են տարածել իշխանությունը և ընտրել թեկնածուներին։ Օլիգարխիան տարբերվում է իրական ժողովրդավարությունից, քանի որ շատ քիչ մարդիկ իրավունք ունեն փոփոխությունների կատարել։ Օլիգարխիան չպետք է լինի ժառանգական կամ միապետական։ Օլիգարխիայի դեպքում կան ոչ թե մեկ, այլ մի քանի կառավարիչներ։
Դենիլեյ
Դանիելա Կյուրիել, նաև հայտնի է բեմական Դենիլեյ (DaniLeigh) անունով, անգլիացի երգչուհի, պարուհի և երգերի հեղինակ ։ Իր կարիերան Դանիելան սկսել է որպես պարային խմբի մասնակցող։ Դրանից հետո նա երգչուհու դերով իր քրոջ հետ դարձավ Curly Fryz դուետի մասնակից, որի ժամանակ նա մասնակցեց այնպիսի արտիստների շոուներին, ինչպիսիք են Պրինսը, Ռիհաննան, Մեգան Տրենորը, Ֆարելլ Ուիլյամսը և այլն։ 2013 թվականին Պրինսը դուետ է հրավիրում՝ մասնակցելու իր Breakfast Can Wait երգի նկարահանումներին։ Դրանից հետո Curly Fryz-ը թողարկեց մի քանի անկախ թողարկումներ, այնուհետև Պրենսի հետ գրեցին Like a Mack երգն իր HITnRUN։ Phase One  ալբոմի համար, որից հետո Դանիելլան որոշեց զբաղվել մենակատար ստեղծագործությամբ՝ DaniLeigh մականունով։ Մի քանի ինքնուրույն թողարկումներից հետո նա պայմանագիր է կնքում Def Jam լեյբլով։ 2017 թվականին նա թողարկում է իր առաջին երկու սինգլները՝ Lurkin և Play, և նույնիսկ մասնակցում մի քանի երգերի ձայնագրություններում Summer with Friends  հավաքածուի համար։ 2018 թվականի նոյեմբերին դուրս եկավ նրա The Plan  ալբոմը, որում տեղ էին գտել այնպիսի կատարումներ, ինչպիսիք են YBN Nahamir-ը, YG-ն, Lil Yachty-ն և Lil Baby-ն ։ Lil Bebe-ն այդ ալբոմի 27 տողն էր զբաղեցնում Hot R&B/Hip-Hop Songs աղյուսակում  ։
Կաագուասու
Կաագուասու (Caaguazú), դեպարտամենտ Պարագվայի կենտրոնական մասոււմ, զբաղեցնում է 11 474 կմ² տարածք։ Բնակչությունը՝ 435 357 մարդ (ըստ 2002 թվականի մարդահամարի տվյալների), վարչական կենտրոնը Կորոնել Օվյեդո քաղաքն է։
Աշխարհագրություն
Կլիման մեղմ և անձրևոտ է, Կաագասուն Պարագվայում գյուղատնտեսության համար առավել հարմար շրջաններից մեկն է։ Հյուսիսից հարավ դեպարտամենտը հատում է Կաագասուի Կորդիլիերների լեռնաշղթան։ Այն կազմված է ոչ այնքան բարձր բլուրներից, 200 մ-ից ոչ ավել բարձրությամբ, իսկ արևելքում բարձրությունը հասնում է մինչև 250 մ։
Վարչատարածքային բաժանում
Վարչական առումով բաժանվում է 22 շրջանի․
Դենիլեյ
Ծանոթագրություններ
Կատեգորիա:Արվեստագետներ Կատեգորիա:Անգլիացի երգչուհիներ Կատեգորիա:21-րդ դարի ամերիկացի երգիչներ Կատեգորիա:Ամերիկացի փոփ երգիչներ
Կաագուասու
Տնտեսություն
Կաագուասուն մանիոկի արտադրությամբ երկրում առաջին տեղն է զբաղեցնում, բամբակի և շաքարեղեգի արտադրությամբ՝ երկրորդ տեղը և չորրորդ տեղը՝ մայծի արտադրությամբ ։ Քաղաքում գործում է նաև փայտամշակման արդյունաբերություն և կահույքի արտադրություն։
Աղբյուրներ
Կատեգորիա:Պարագվայի վարչական բաժանում Կատեգորիա:Բնօրինակում անաղբյուր հոդվածներ
Կառավարություն
Արիստոկրատիա
Օլիգարխիայի պատմական օրինակ էր ԽՍՀՄ-ը։ Ներկայացուցչական դեմոկրատիայի քննադատները համարում են, որ ԱՄՆ-ը նույնպես օլիգարխիական է։ Աթենական ժողովրդավարության պայմաններում թեկնածուներին ընտրում էին վիճակահանությամբ, տղամարդ, հույն, կրթված քաղաքացիներից։ Կար նաև ունեցվածքի, հողի և կարգավիճակի ցենզ։
Կրոնապետությունը կրոնական էլիտայի կառավարությունն է՝ կրոնական ինստիտուտներից բաղկացած կառավարման համակարգ, որտեղ պետությունը և եկեղեցին ավանդաբար և սահմանադրական կարգով տարանջատված չեն։ Վատիկանը, Իրանը, Տիբեթական կառավարությունը, Խալիֆաթները և այլ իսլամական պետություններ համարվում են կրոնապետական։
Ժողովրդավարություն
Ժողովրդավարության պայմաններում պետության բոլոր քաղաքացիները մասնակցում են որոշումների կայացմանը։ Ժողովրդավարության և սահմանադրական կառավարման այլ ձևերի հիմնական տարբերությունն այն է, որ ընտրելու իրավունքը սահմանափակված չէ մարդու ունեցվածքով կամ ռասայով (հիմնական ցենզը տարիքայինն է)։ Դեմոկրատական կառավարությունը վայելում է ժողովրդի մեծամասնության աջակցությունը (եթե ընտրությունները արդար են եղել)։
Ժողովրդավարության պայմաններում ժողովրդական կայն զանգվածներ կարող են ընտրել, որոշումներ կայացնել կամ էլ ընտրել ներկայացուցիչներ որոշումներ կայացնելու նպատակով։ Հատկապես կարևոր դեր են խաղում քաղաքական կուսակցությունները, որոնք պետության կառավարման վերաբերյալ ունեն նույն մոտեցումները։ Տարբեր քաղաքական կուսակցությունների մոտեցումները խնդիրների լուծման առնչությամբ տարբերվում են։
Լիբերալ ժողովրդավարությունը ժողովրդավարության տեսակ է։ Այն կառավարության ձև է, երբ ներկայացուցչական ժողովրդավարությունը գործում է լիբերալիզմի սկզբունքներով։ Վերջինիս բնորոշ է բազմազան քաղաքական կուսակցությունների միջև արդար, ազատ և մրցակցային ընտրությունները, կառավարության տարբեր ճյուղերի տարանջատումը, օրենքի գերակայությունը, մարդու իրավունքների և քաղաքացիական ազատությունների պաշտպանությունը։  Լիբերալ ժողովրդավարությունները հենվում են գրված կամ չգրված սահմանադրությունների վրա  սահմանազատելու կառավարության ճյուղերի լիազորությունները և խորացնելու սոցիալական դաշինքը։ 20-րդ դարում  լայն տարածում գտնելուց հետո լիբերալ ժողովրդավարությունը դարձավ տիրապետող քաղաքական համակարգ։ Լիբերալ ժողովրդավարությունը կարող է կրել տարբեր սահմանադրական ձևեր․ հանրապետություն (Ֆրանսիա, Գերմանիա, Հնդկաստան, Իռլանդիա, Իտալիա, Թայվան, ԱՄՆ), սահմանադրական միապետություն (Ճապոնիա, Իսպանիա, Մեծ Բրիտանիա)։ Այն կարող է ունենալ նախագահական համակարգ (Արգենտինա, Բրազիլիա, Մեքսիկա, ԱՄՆ), կիսանախագահական համակարգ ( Ֆրանսիա, Պորտուգալիա, Թայվան), խորհրդարանական համակարգ (Ավստրալիա, Կանադա, Գերմանիա, Իռլանդիա, Հնդկաստան, Իտալիա, Նոր Զելանդիա, Մեծ Բրիտանիա)։
Հանրապետություն
Հանրապետությունը կառավարության ձև է, որտեղ պետությունը համարվում է «հանրային գործ», ոչ թե կառավարիչների անձնական մտահոգություն կամ էլ սեփականություն և որտեղ պաշտոնները ուղղակիորեն կամ անուղղակիորեն ընտրվում կամ նշանակվում են, ոչ թե ժառանգվում։ Մարդիկ կամ նրանց նշանակալի մասը վերահսկողություն է իրականացնում կառավարության նկատմամբ ։ Հանրապետությունը կարելի է սահմանել որպես կառավարություն, որտեղ պետության գլուխը միապետը չէ  ։ Մոնտեսքյոն ժողովրդավարությունները (որտեղ բոլոր մարդիկ մասնակցում են կառավարմանը) և արիստոկրատիաները կամ օլիգարխիաները (որտեղ մարդկանց մի մասն է կառավարում) համարում էր կառավարության հանրապետական ձևեր ։
Կառավարության շրջանակները
Ավտորիտար կառավարման համակարգ ունեն այն հասարակությունները, որտեղ մարդկանց մի խումբ օժտված է իշխանությամբ։ Այն չընտրված կառավարիչների կողմից վերահսկվող քաղաքական համակարգ է, որտեղ թույլատրված են որոշակի աստիճանի անհատական ազատություններ։ Ամբողջատիրական կառավարությանը բնորոշ է կենտրոնացված և հարկադրական իշխանությունը, որը վերահսկում է հանրային և անձնական կյանքի գրեթե բոլոր ասպեկտները։
Սահմանադրական հանրապետության դեպքում կառավարության լիազորությունները սահմանափակված են օրենքով կամ ֆորմալ սահմանադրությամբ։ Կառավարությունն ընտրված է հանրույթի գոնե որոշակի հատվածների կողմից (Հին Սպարտան նույնպես իրեն հանրապետություն էր կոչում, չնայած շատ քաղաքացիներ ընտրական իրավունք չունեին)։ Այն հանրապետությունները, որոնք հասարակության որոշ խավերի զրկում են ընտրություններին մասնակցելու իրավունքից, հռչակում են, որ իրենք ներկայացնում են բոլոր քաղաքացիներին։ Օրինակ, ԱՄՆ-ը, Հարավային Աֆրիկան, Հնդկաստանը և այլն։
Ֆեդերալիզմ
«Ֆեդերալիզմ» հասկացությունը նաև օգտագործվում է՝ նկարագրելու կառավարության այն համակարգը, որտեղ ինքնիշխանությունը սահմանադրական կարգով բաժանված է կենտրոնական իշխանության և ավելի ցածր քաղաքական միավորների միջև (օրինակ, նահանգներ և պրովինցիաներ)։ Ֆեդերալիզմի կողմակիցները կոչվում են ֆեդերալիստներ։
Տնտեսական համակարգեր
Պատմականորեն, քաղաքական համակարգերի մեծամասնությունը ձևավորվել են որպես սոցիալ-տնտեսական գաղափարախոսություններ։ Կառավարության ձևերի հետ ունեցած կապերը կարող են պատճառ հանդիսանալ, որ այս գաղափարախոսությունները համարվեն կառավարության ձևեր։
Ինքնավարություն
Այս ցանկը ցույց է տալիս ինքնիշխանության կենտրոնացման և վարչատարածքային միավորներին ինքնավարություն տալու մասին տարբերվող մոտեցումները
Արտաքին հղումներ
"Հենց որ գյուղատնտեսությամբ զբաղվող մարդիկ սկսեցին կենտրոնանալ առավել ընդարձակ և խիտ համայնքներում, նրան միջև շփումներն ակտիվացան, իսկ սոցիալական ակտիվությունը՝ աճեց, մինչև որ առաջացան բարդ կառուցվածք ունեցող միավորներ։ Այս գործընթացը նմանվում է աստղերի առաջացմանը։ Ինչպես աստղերը, այնպես էլ քաղաքները և պետությունները վերակազմակերպում և էներգիա են հաղորդում իրենց առավել փոքր օբյեկտներին գրավիտացիոն դաշտի շրջանակներում։"
- David Christian, p. 245 "Կառավարությունների տարբերությունները պայմանավորված են սուվերենի կամ էլ այն մարդու տարբերություններով, որը ներկայացնում է ամբոխի բոլոր անդամներին։ Քանի որ ինքիշխանությամբ կարող է օժտված լինել կա՛մ մի մարդ, կա՛մ մեկից ավելի մարդկանցից բաղկացած ժողովը, և այդ ժողովին կարող են մասնակցել կամ բոլորը, կամ էլ մնացածից տարբերվող մարդկանցից բացի ոչ-ոք, ակնհայտ է, որ կարող են լինել երեք տիպի կառավարություններ։ Կարող են լինել մեկ կամ ավելի ներկայացուցիչներ։ Եթե մեկից ավելի են, դա բոլորի կամ մի մասի ժողովն է։ Երբ ներկայացուցիչը մեկն է, ապա դա միապետություն է։ Բոլորի ժողովի դեպքում դեմոկրատիա է, իսկ մի մասի ժողովի պարագայում՝ արիստոկրատիա։ Չկան կառավարությունների այլ տեսակներ։ Երեք տիպերի պարագայում էլ պետք է լինի սուվերեն (որն անբաժանելի է) ։"
Կատեգորիա:Կառավարություն Կատեգորիա:Հիմնական թեմատիկ հոդվածներ
Տաբուլդա
Տաբուլդա (Табулда, Табылды), գյուղ Ռուսաստանի Բաշկորտոստան հանրապետության Ստերլիբաշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 372 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Ստերլիբաշևսկի շրջանի բնակավայրեր
Մեեգոմյաե
Մեեգոմյաե (Meegomäe), գյուղ Էստոնիայի Վիրումաա նահանգի Վիռու շրջանում։
2011 թվականի տվյալներով գյուղում բնակվում էր 373 մարդ։
Արտաքին հղումներ
Կատեգորիա:Էստոնիայի Վիրումաա նահանգի Վիռու շրջանի բնակավայրեր Կատեգորիա:Էստոնիայի գյուղեր
Էգոն Բոնդի
Էգոն Բոնդի (Egon Bondy, իսկական անունը՝ Զբինեկ Ֆիշեր, Zbyněk Fišer, 20 հունվարի, 1930, Պրահա, Չեխիա — 9 ապրիլի, 2007, Բրատիսլավա, Սլովակիա), չեխ գրող, փիլիսոփա։ Եղել է Պրահայի ընդհատակի առաջնորդներից մեկը։
Կենսագրություն
Ծնվել է 1930 թվականի հունվարի 20-ին Պրահայում։ Հայրը Երկրորդ համաշխարհային պատերազմից առաջ եղել է Չեխոսլովակիայի Հանրապետության բանակի գեներալ։ Մայրը մահացել է, երբ նա դեռ 13 տարեկան էր։ 1947 թվականին ավարտել է գիմնազիան, սակայն ֆինանսական խնդիրների պատճառով ստիպված է եղլ հրաժարվել բարձրագույն կրթություն ստանալուց։ Ապրել է աղքատության մեջ, զբաղվել է մաքսանենգությամբ, ինչի պատճառով մի քանի անգամ ձերբակալվել է։ Ծանոթացել է Կարել Տեյգեի, Զավիշ Կալանդրոյի, Վլադիմիր Բոուդնիկի հետ։ Հանդես է եկել երկրի «ստալինացման», տարածվեղ անտիսեմիտիզմի դեմ։ 1940-ական թվականների վերջից արդեն հանդել է եկել որպես բանաստեղծ-սյուրռեալիստ։ 1949 թվականին նրա ստեղծագործությունները տպագրվել են Հրեական անուններ ժողովածուում. այդ ժամանակ էլ նա առաջին անգամ գործածում է գրական կեղծանունը, որով հայտնի է դառնում հետագայում։ 1950 թվականին հիմնում է Կեսգիշեր հրատարակչությունը, իսկ բանաստեղծությունների առաջին գիրքը հրատարակում է 1952 թվականին։ Պրահայի Կարլի համալսարանում ուսումնասիրել է փիլիսոփայություն ու հոգեբանություն (1957—1961)։ Միաժամանակ Ազգային թանգարանում աշխատել է որպես պահակ (մինչ 1962 թվականը), հետագայում Ազգային գրադարանում աշխատել է որպես գրագիր (մինչ 1967 թվականը)։ 1967 թվականին ստացել է փիլիսոփայական գիտությունների թեկնածուի աստիճան։
Պրահայի գարնան ընթացքում մասնակցել է «նոր ձախերի» «Հեղափոխական երիտասարդության շարժմանը»։ 1970-ական թվականներին ծանոթացել է Իվան Մարտին Յիրոուսի հետ, երգերի տեքստեր է գրել The Plastic People of the Universe հայտնի ռոք խբի համար։ Նորմալիզացիայի տարիներին ստեղծագործությունները տպագրել է սեփական միջոցներով՝ առանց թույլտվության. այդ ժամանակ հրատարակում է համաշխարհային փիլիսոփայության պատմությունը 14 հատորով։ Եղել է սոցիալիստ տրոցկիական, ապա մաոական հակմամբ, փիլիսոփայության մեջ ավելի հակված է եղել մարքսիզմին, որ միավորում էր բուդդիզմի հետ։ Էգոն Բոնդին մշտապես կոնֆլիկտիների մեջ էր պաշտոնական գաղափարախոսության հետ։ Երկար տարիներ ընկերություն է արել Բոգումիլ Գրաբալի հետ։ Վերջինս Էգոն Բոնդիի կերպարը ներկայացրել է Քնքուշ բարբարոսը (1973, վեպի հիման վրա ֆիլմ է նկարահանվել 1989 թվականին, ) վեպում ու մի շարք այլ ստեղծագործություններում։
Թավշե հեղափոխությունից հետո նախկին խստությամբ քննադատել է հետսոցիալիստական ռեժիմը Չեխիայում, ԱՄՆ-ի դերն ու դիրքորոշումը։ 1989 թվականին տեղափոխվել է Տելչ, իսկ 1993 թվականին, իբրև երկրի բաժանման դեմ բողոքի արտահայտություն, տեղափոխվել է Բրատիսլավա, որտեղ մինչ 1995 թվականը փիլիսոփայություն է դասավանդել Կոմենսկու համալսարանում։ Ստացել է Սլովակիայի քաղաքացիություն։ Մահացել է ստացած այրվածքներից (քնել էր առանց ծխախոտը հանգցնելու, որից էր այրվել էր նրա հագուստը)։
2004 թվականին հրապարակված արխիվային փաստաթղթերի համաձայն՝ 1952 թվականից մինչ 1989 թվականը (ընդհատումներով) համագործակցել է Չեխոսլովակիայի պետական անվտանգության ծառայության հետ։
Էգոն Բոնդիի որդին առաջին ամուսնությունից բանաստեղծ Զբինեկ Ֆիշեր Կրտսերն է (ծնվել է 1959 թվականին)։
Ստեղծագործությունը
Հեղինակել է բանաստեղծություններ, վեպեր, փիլիսոփայական ու քաղաքագիտական աշխատություններ։ Թարգմանել է գերմանացի (Քրիստիան Մորգենշտորն) ու ամերիկացի (Ֆերլինգետի) բանաստեղծությունները, Լաո Ցզիի, Էրիխ Ֆրոմի աշխատությունները։
Ճանաչում
Էգոն Խոստովսկու մրցանակ (Տորոնտո, 1981)։
Արատեսի վանք
Արատեսի վանք, հայկական վանք Հայաստանի Վայոց ձորի մարզում, Եղեգիս գետի Արատես վտակի ափին, բլրի գագաթին։
Պատմություն
13-րդ դարի վերջին Ստեփանոս արք. Օրբելյանը Արատեսի վանքը իր կալվածքներով հանձնել է Նորավանքին՝ որպես ամառանոց, իսկ 1301 թվականին վանքին է նվիրել Գեղարքունիք գավառի ութ գյուղ։ Վանքում 1303 թվականին գրիչ Խաչատուր Երզնկացին Ստեփանոս արք. Օրբելյանի պատվերով ընդօրինակել է Գրիգոր Նյուսացու «Մեկնութիւն ժողովողին» աշխատությունը։ Վանքի տարածքում կան 10–17-րդ դարի խաչքարեր և տապանաքարեր։
Կառուցվածք
Արատեսի վանքի Սբ. Սիոն միանավ թաղածածկ եկեղեցին (10-րդ դար) ունի երեք ավանդատուն՝ խորանի երկու կողքերին և հյուսիսային պատին կից։ Նրանից հարավ Ս. Աստվածածին եկեղեցին (11-րդ դար) է, որը մեկ զույգ որմնամույթերով գմբեթավոր դահլիճ է։ Նրա և Ս. Սիոն եկեղեցու միջև 13-րդ դարում կառուցվել է քառակուսի հատակագծով, արևելքում՝ զույգ ավանդատներով գավիթ։ Ս. Աստվածածին եկեղեցու արևմտյան ճակատին կից 1270 թվականին Հայրապետ աբեղան գավիթ է կառուցել (ճարտարապետ Սիրանես)՝ փոխհատվող կամարների կիրառմամբ իրականացված ծածկով, որի կենտրոնում շթաքարային մշակումով երդիկով գմբեթն է (քանդվել է 1970-ական թվականներին)։ Վանքին 1073 թվականին ոմն Արտավազդ նվիրել է Եղեգիսի այգին և կալվածքներ։ 1220 թվականին իշխան Վասակ Խաղբակյանը Արատեսի վանքի պատին արձանագրել է Վայոց ձորի ամրոցների ազատագրման փաստը ։
Լը Գե դ’Ալերե
Լը Գե դ’Ալերե (Le Gué-d’Alleré), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառ Լա Ռոշել շրջանում։ Մտնում է Կուրսոն կանտոնի կազմի մեջ։
Բնակչություն
Համայնքի բնակչությունը 2010 թվականին կազմում էր 662 մարդ։
Արտաքին հղումներ
Կատեգորիա:Ֆրանսիայի համայնքներ
Մորելյա
Մորելյա (Morella), մունիցիպալիտետ Իսպանիայի։ Մտնում է Վալենսիա պրոնվիցիայի մեջ՝ Վալենսիա ինքնավար համայնքում։ Մունիցիպալիտետը գտնվում է Լոս Պուերտոս շրջանում։ Տարածքը գրավում է 41 կմ 3,5², իսկ բնակչությունը կազմում է 2834 մարդ (2010)։ Հեռավորությունը վարչական կենտրոնից կազմում է 106 կմ։
Ծանոթագրություններ
Կատեգորիա:Իսպանիայի բնակավայրեր
(6261) Չիոնե
(6261) Չիոնե (Chione), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1976 թվականի նոյեմբերի 30-ին Հանս-Էմիլ Շուստերի կողմից Լա Սիլյայում ։
Միջին հեռավորությունը Արեգակից կազմում է 2,355385 ա. մ., առավելագույնը մոտենում է 1,5322 ա. մ. հեռավորության վրա և հեռանում 3,1786 ա. մ. ։ Արեգակի շուրջ մեկ ամբողջական պտույտ է կատարում 1320,36 երկրային օրվա ընթացքում, իր ուղեծրով շարժվելով միջինում 0,272654 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 21,85° անկյուն։
Արտաքին հղումներ
Կատեգորիա:1976 թվականին հայտնաբերված աստղագիտական մարմիններ Կատեգորիա:Հանս-Էմիլ Շուստերի կողմից հայտնաբերված աստերոիդներ Կատեգորիա:Մարսի ուղեծիրը հատող աստերոիդներ
Սնեգիրևո (գյուղ, Ռոսլավլսկի շրջան)
Սնեգիրևո (Снегирево), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ռոսլավլսկի շրջանի բնակավայրեր
Զորավա (Դիարբեքիրի գավառ)
Զորավա, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում ։ Գտնվում էր Տիգրիս գետի ձախ ափին, Դիարբեքիր քաղաքից 11 կմ հարավ-արևելք, բարձրադիր վայրում։
Բնակչություն
XX դարի սկզբին բնակվում էին հայեր, ասորիներ և քրդեր ։
Ծանոթագրություններ
Կատեգորիա:Արևմտյան Հայաստանի գյուղեր
Կովիլնոե (գյուղ, Ջանկոյի շրջան)
2001 թվականի տվյալներով Կովիլնոե գյուղում բնակվում էր 595 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Ջանկոյի շրջանի բնակավայրեր Կատեգորիա:Ուկրաինայի գյուղեր
Տաբուլդակ
Տաբուլդակ (Табулдак, Тубылғаҡ), գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Բնակչությունը 2009 թվականին գրանցված տվյալներով կազմում էր 3 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բլագովարսկի շրջանի բնակավայրեր
Իռլանդիայում ՅՈՒՆԵՍԿՕ-ի Համաշխարհային ժառանգության ցանկ
ՅՈՒՆԵՍԿՕ-ի Համաշխարհային ժառանգության ցանկում Իռլանդիայի օբյեկտները թվով 2-ն են (2012 թվականի դրությամբ), որը կազմում է ընդհանուր թվի 0,2 % -ը (1073-ը՝ 2017 թվականին)։ 2 օբյեկտներ ցանկում ներառված են մշակութային չափանիշներով, ընդ որում դրանցից 1-ը ճանաչվում է որպես մարդկային ստեղծագործ հանճարի գլուխգործոց (չափանիշ)։ Բոին գետի համալիրը, որը ակտիվորեն ուսումնասիրվում է գիտնականների կողմից, բաղկացած է մի քանի օբյեկտներից, որոնցից ամենախոշորները ներկայացված են տվյալ ցանկում։
Ցանկ
Այս աղյուսակում օբյեկտները տեղակայված են ՅՈՒՆԵՍԿՕ-ի համաշխարհային ժառանգության ցուցակում։
Նմանները
«Նմանները» (Alike), 2015 թվականի կարճամետրաժ 3D անիմացիոն ֆիլմ, նկարահանել են Դանիել Մարթինես Լարան և Ռաֆ Կանո Մենդեսը։
Սյուժե
Պատմությունը հոր և որդու հարաբերությունների մասին է, որոնք ապրում են հասարակությունում, «որտեղ կարգը և աշխատանքային էթիկան բառացիորեն խեղդում են բնակիչների գույնն ու ստեղծարարությունը» ։ Հայրը մտադիր է մեծացնել իր երեխային գոյություն ունեցող ավանդույթների շրջանակներում։ Բայց հանկարծ նա սկսում է կասկածել՝ ճիշտ է արդյոք լինել այնպիսին, ինչպիսին բոլորն են։
Պայմանավորված այն հանգամանքով, թե ինչպես են անցնում միևնույն քարացած բարքերը, որդին դառնում է ավելի պակաս ստեղծարար և ուրախ, ինչը երկուսին էլ դարձնում է դժբախտ, արդյունքում երկուսն էլ կորցնում են իրենց գույները։ Մինչև հայրը մի օր չի փորձում ուրախացնել որդուն՝ այցելելով այգու ջութակահարին, որը մի անգամ այնքան ոգևորել էր տղային։ Սակայն նա էլ չկար։ Փոխարենը հայրը կանգնում է այգում և կրկնում երաժշտի կատարումը՝ երջանկություն պարգևելով որդուն և իրեն։
Արտադրություն
Մուլտֆիլմի ստեղծումը տևել է 5 տարի նախկին ուսանող-մուլտիպլիկատորի աջակցությամբ՝ Blender 3D անվճար անիմացիոն ծրագրի միջոցով ։
Սաֆուրա Իբրահիմովա
Սաֆուրա Աղաբալա կըզը Իբրահիմովա (Səfurə Ağabala qızı İbrahimova, ), Ադրբեջանի թատերական գործիչ, ադրբեջանական թատրոնի և կինոյի դերասանուհի, Ադրբեջանի ժողովրդական արտիստուհի (2002), Ադրբեջանական ԽՍՀ Պետական մրցանակների դափնեկիր (1984)։
Կենսագրություն
Սաֆուրա Իբրահիմովան ծնվել է 1938 թվականի դեկտեմբերի 27-ին Բաքվում ։ 1955 թվականին ավարտել է թիվ 14 միջնակարգ դպրոցը։ 1955-1960 թվականներին աշխատել է թիվ 44 միջնակարգ դպրոցում, գնացել դրամատիկական ակումբ։
1960 թվականին ընդունվել է Միրզագա Ալիևի անվան Ադրբեջանի պետական ​​թատրոնի ինստիտուտի դրամայի և կինոյի դերասանական ֆակուլտետ։ Առաջին կուրսում սովորելու ընթացքում նրան հրավիրել էին Ակադեմիական ազգային դրամատիկական թատրոնի խաղացանկում Իսլամ Սաֆարլիի «Մայրիկի սիրտը» ներկայացման մեջ խաղալու Խաթիրայի դերը։ Դրանից հետո ուսանող-դերասանուհին, որը մի քանի այլ դերեր է խաղացել, 1961 թվականի նոյեմբերի 1-ին անդամագրվել է Ակադեմիական թատրոնի խմբին։ Սաֆուրա Իբրահիմովան աշխատել է այս թատրոնում մինչև 2005 թվականը։
Դերասանուհին մահացել է 2020 թվականի դեկտեմբերի 21-ին ։
Ծանոթագրություններ
Կատեգորիա:Ադրբեջանցի դերասանուհիներ
Աստերոիդների ցանկ (213701-213800)
Աստերոիդների ցանկ (213601-213700) * Աստերոիդների ցանկ * Աստերոիդների ցանկ (213801-213900)
Մեեկսի
Մեեկսի (Meeksi), գյուղ Էստոնիայի Տարտումաա նահանգի Մեեկսի շրջանում։
2011 թվականի տվյալներով գյուղում բնակվում էր 82 մարդ։
Արտաքին հղումներ
Կատեգորիա:Էստոնիայի Տարտումաա նահանգի Մեեկսի շրջանի բնակավայրեր Կատեգորիա:Էստոնիայի գյուղեր